Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 10 มิ.ย.65
Daily Focus - บล.ฟินันเซีย ไซรัส ประจำวันที่ 10 มิ.ย.65
10 มิ.ย. 2565

บล.ฟินันเซีย ไซรัส ประเมินแนวโน้มตลาดวันนี้ (10 มิ.ย.65) คาด SET แกว่งตัว Sideways Down ในกรอบ 1,630-1,640 จุด จากบรรยากาศการลงทุนที่เป็นลบในต่างประเทศ นักลงทุนเทขายสินทรัพย์เสี่ยงสูงอย่างหุ้น รวมถึงสินทรัพย์เสี่ยงต่ำอย่างพันธบัตร เข้าถือครองดอลลาร์ โดยรอดูตัวเลขเงินเฟ้อสหรัฐฯเดือน พ.ค. ซึ่งคาดการณ์ยังอยู่ในระดับสูงกดดันให้ FED เดินหน้าขึ้นดอกเบี้ยต่อเนื่องในการประชุม 2 ครั้งถัดไปเป็นอย่างน้อย
ส่วนฝั่ง ECB แม้จะยังคงดอกเบี้ยในการประชุมวานนี้ แต่จะยุติ QE เดือนนี้และปรับขึ้นดอกเบี้ย 0.25% ในการประชุมเดือน ก.ค. และ ก.ย. ขณะที่เศรษฐกิจมีแนวโน้มเติบโตชะลอตัวและเข้าข่ายภาวะ Stagflation ซึ่งเป็นลบต่อตลาดหุ้น อย่างไรก็ตามสำหรับไทยภาพรวมเรามองแข็งแรงกว่าจากเศรษฐกิจที่โตในอัตราเร่งจากการเปิดประเทศ อย่างไรก็ตาม Upside ระยะสั้นยังจำกัด กลยุทธ์จึงแนะนำทยอยลดพอร์ตบางส่วนระยะสั้นช่วงตลาดปรับขึ้นจาก Valuation ของตลาดฯที่ค่อนข้างตึงตัว และประมาณการ EPS และ SET Target ปัจจุบันที่ 1,770 จุด มี Downside และอยู่ระหว่างทบทวน โดยการลงทุนยังคงเน้นกลุ่ม Value Play ที่เกียวข้องกับปัจจัย 4 สินค้าบริการจำเป็น ที่มี PER/PBV ต่ำกว่าช่วงปี 62 ก่อนมี COVID-19
ด้านกลยุทธ์ : เน้นลงทุนหุ้น Value และ Laggard Play ที่แนวโน้มกำไรไตรมาส 2/65 ถึงช่วงครึ่งปีหลังแข็งแกร่ง
สำหรับหุ้นเด่นเดือน มิ.ย. :  BCP, CK, CPALL, MAJOR, SAWAD